CELEX: 32008R1156
Language: da
Date: 2008-11-20 00:00:00
Title: Kommissionens forordning (EF) nr. 1156/2008 af 20. november 2008 om tarifering af visse varer i den kombinerede nomenklatur

21.11.2008   
            
            
               DA
            
            
               Den Europæiske Unions Tidende
            
            
               L 310/9
            
         
      KOMMISSIONENS FORORDNING (EF) Nr. 1156/2008
   af 20. november 2008
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke fællesskabsforskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser bør de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2), i et tidsrum på tre måneder.
            
         
               (5)
            
            
               Toldkodeksudvalget har ikke afgivet udtalelse inden for den af formanden fastsatte frist —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. november 2008.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Et apparat til at optage, gengive og forevise stillbilleder (såkaldt »digital fotoramme«), der måler 17 (L) x 12,9 (B) x 12,3 (D) cm og består af følgende hovedbestanddele i samme kabinet:
                              
                                          —
                                       
                                       
                                          et farvedisplay af typen med flydende krystalanordninger (LCD) med skærmdiagonal på 13 cm (5,1 tommer) og en opløsning på 320 x 240 pixel
                                       
                                    
                                          —
                                       
                                       
                                          en spalte til et Subscriber Identity Module (SIM) kort
                                       
                                    
                                          —
                                       
                                       
                                          en infrarød grænseflade
                                       
                                    
                                          —
                                       
                                       
                                          en intern hukommelse
                                       
                                    
                                          —
                                       
                                       
                                          kontrolknapper.
                                       
                                    Billederne overføres til apparatets interne hukommelse fra en kompatibel anordning (såsom en mobiltelefon, en automatisk databehandlingsmaskine eller et digitalt kamera) via et infrarødt signal eller med et SIM-kort gennem Multimedia Messaging Service (MMS).
                              Billederne kan også overføres fra apparatet via det infrarøde signal til en kompatibel anordning.
                              Apparatet understøtter formaterne JPEG og GIF med en maksimal opløsning på 1 024 x 728 pixel.
                              Billederne kan forevises enkeltvis eller som et slideshow.
                              Den interne hukommelse kan lagre indtil 50 billeder.
                           
                        
               
                  8528 59 90
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 3 til afsnit XVI og teksten til KN-kode 8528, 8528 59 og 8528 59 90.
                  Da apparatet er en kombineret maskine, skal det i henhold til bestemmelse 3 til afsnit XVI tariferes, som om det kun består af den komponent, der udfører maskinens hovedfunktion.
                  På grund af apparatets evne til at forevise billeder anses dets hovedfunktion for at være funktionen som monitor, som er en selvstændig funktion, der er nævnt i pos. 8528.
                  Det forhold, at signalerne ikke forevises direkte fra eksterne kilder, udelukker ikke tarifering under pos. 8528, da monitorer i nævnte position kan være i stand til at modtage signaler fra forskellige kilder (se også Forklarende Bemærkninger til HS, pos. 8528, tredje stykke).
                  Apparatet skal derfor tariferes i KN-kode 8528 59 90 som en farvemonitor.
               
            
                  
                              2.
                           
                           
                              Et apparat til at optage, gengive og forevise still- og videobilleder og til at optage og gengive lyd (såkaldt »digital billedramme«), der måler 33 (B) x 24,1 (H) x 4,1 (D) cm og består af følgende hovedbestanddele i samme kabinet:
                              
                                          —
                                       
                                       
                                          et farvedisplay af typen med flydende krystalanordninger (LCD) med skærmdiagonal på 25,4 cm (10 tommer) og en opløsning på 800 x 480 pixel
                                       
                                    
                                          —
                                       
                                       
                                          en intern hukommelse med en lagerkapacitet på 128 MB
                                       
                                    
                                          —
                                       
                                       
                                          spalter til hukommelseskort
                                       
                                    
                                          —
                                       
                                       
                                          indbyggede højttalere
                                       
                                    
                                          —
                                       
                                       
                                          to USB-grænseflader
                                       
                                    
                                          —
                                       
                                       
                                          kontrolknapper.
                                       
                                    Det understøtter følgende formater:
                              
                                          —
                                       
                                       
                                          audio: MP3
                                       
                                    
                                          —
                                       
                                       
                                          stillbillede: JPEG, GIF
                                       
                                    
                                          —
                                       
                                       
                                          video: MPEG1, MPEG4, MOV, AVI.
                                       
                                    Forskellige typer ikke-flygtige halvlederhukommelser kan indsættes i spalterne til hukommelseskort.
                              Billederne kan forevises enkeltvis, som et slideshow eller i form af thumbnails.
                              Apparatet kan tilsluttes kompatible apparater såsom et digitalt kamera, en printer eller en automatisk databehandlingsmaskine.
                           
                        
               
                  8528 59 90
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 3 til afsnit XVI og teksten til KN-kode 8528, 8528 59 og 8528 59 90.
                  Da apparatet er en kombineret maskine, skal det i henhold til bestemmelse 3 til afsnit XVI tariferes, som om det kun består af den komponent, der udfører maskinens hovedfunktion.
                  I betragtning af apparatets design og udformning er dets funktion at forevise still- og videobilleder. Optagelse af still- og videobilleder skal betragtes som en sekundær funktion for apparatet. Derfor anses apparatets hovedfunktion at være funktionen som monitor, som er en selvstændig funktion, der er nævnt i pos. 8528.
                  Det forhold, at signalerne ikke forevises direkte fra eksterne kilder, udelukker ikke tarifering under pos. 8528, da monitorer i nævnte position kan være i stand til at modtage signaler fra forskellige kilder (se også Forklarende Bemærkninger til HS, pos. 8528, tredje stykke).
                  Apparatet skal derfor tariferes i KN-kode 8528 59 90 som en farvemonitor.